OpenLLM-France/wikimedia huggingface dataset:
# Montserrat Sabater Bacigalupi

Montserrat Sabater Bacigalupi (Barcelona, 4 de maig de 1940 – 3 d'abril de 2020) va ser una editora catalana.
Va dedicar la seva vida al món de l'edició a Catalunya. Va començar a treballar al sector editorial de ben jove, a començaments de la dècada del 1960, de la mà de l'editor Carlos Barral. Va col·laborar amb ell a l'Editorial Seix Barral, on juntament amb Jaime Salinas va posar en marxa els Premis Formentor. A Barral Editores va desenvolupar tasques de direcció. L'any 1984, de la mà de l'editor Josep Maria Castellet, es va incorporar a l'equip d'Edicions 62 el 1984 per fer-se càrrec del departament de relacions públiques i comunicació, fins a la seva jubilació l'any 2003. Després, encara va col·laborar amb Castellet ordenant, classificant i arxivant tots el seu fons personal de documents, fotografies, llibres, quadres, etc...
En un altre vessant de la seva trajectòria vital Sabater col·laborava com a tresorera a la Fundació Finestrelles, una organització preocupada pel benestar dels discapacitats psíquics, i també formà part del consell de redacció de la revista de la Fundació, “Downup”.
L'abril del 2020 va morir amb vuitanta anys a causa de la Covid-19.

## Referències

* 1 2 3 «S'ha mort Montserrat Sabater, tota una vida en el món de l'edició a Catalunya». Vilaweb, 04-04-2020 [Consulta: 4 abril 2020].
* ↑ Geli, Carles «Mor Montserrat Sabater, mà dreta dels editors Barral i Castellet». El País, 04-04-2020 [Consulta: 4 abril 2020].
* ↑ «Muere a los 79 años en Barcelona la editora Montserrat Sabater». La Vanguardia, 04-04-2020 [Consulta: 4 abril 2020].
* ↑ «Patronat». Fundació Finestrelles. [Consulta: 4 abril 2020].
* ↑ «El consejo de redacción de Finestrelles». Downup. Revista de la Fundaciço privada pro-disminuïts psíquics Finestrelles, Núm. 9, 01-07-2013, pàg. 15 [Consulta: 4 abril 2020].
# Símbol de Pearson

El símbol de Pearson, o notació de Pearson, s'utilitza en cristal·lografia com un mitjà de descriure una estructura cristal·lina, i el va originar per WB Pearson. El símbol es compon de dues lletres seguides d'un número. Per exemple:
* Estructura del diamant, cF8
* Estructura del rutil, tP6
Les dues lletres (en cursiva) especifiquen la xarxa de Bravais. La lletra minúscula especifica la classe de cristall, i la lletra majúscula del tipus de xarxa. La figura dona el nombre dels àtoms en la cel·la unitat. IUPAC
Classe de cristall :
| A | triclínic |
| M | monoclínic |
| O | ortoròmbic |
| T | tetragonal |
| H | hexagonal i romboèdric |
| C | cúbic |
Tipus de xarxa :
| S,A,B,C | Centrat en la cara lateral |
| F | Tot centrat en les cares |
| I | Cos centrat (de innenzentrierte (alemany)) |
| R | Romboedre |
| P | Primitiu |
Les lletres A, B i C van ser anteriorment utilitzades en lloc de la S. Quan el centrat tenia un parell de cares oposades al llarg de l'eix X, fou anomenat A-centrat. El centrat equivalent al llarg dels eixos Y i Z. van ser anomenats B- i C-centrat, respectivament.
Els catorze possibles xarxes de Bravais s'identifiquen per les dues primeres lletres:
| Classe de cristall | Símbol de xarxa | Lletres del símbol de Pearson |
| Triclínic | P | aP |
| Monoclínic | P | mP |
| | S | mS |
| Ortoròmbic | P | oP |
| | S | oS |
| | F | oF |
| | I | oI |
| Tetragonal | P | tP |
| | I | tI |
| Hexagonal (i trigonal) | P | hP |
| Romboèdric | R | hR |
| Cúbic | P | cP |
| | F | cF |
| | I | cI |

## Símbol de Pearson i grup espacial

El símbol de Pearson no identifica de forma exclusiva el grup espacial d'una estructura d'un cristall, per exemple tant l'estructura del NaCl, (grup espacial Fm3m) i el diamant (grup espacial Fd3m) tenen el mateix símbol de Pearson cF8.

## Referències

* ↑ W.B. Pearson, A Handbook of Lattice Spacings and Structures of Metals and Alloys,Vol. 2, Pergamon Press, Oxford, 1967
* ↑ Nomenclature of Inorganic Chemistry IUPAC Recommendations 2005; IR-3.4.4, pp.49-51; IR-11.5, pp.241-242
* 1 2 page 124 in chapter 3. Crystallography: Internal order and symmetry in Cornelius Klein & Cornelius S. Hurlbut, Jr.: Manual of Mineralogy, 21st edition, 1993, John Wiley & Sons, Inc., ISBN 0-471-59955-7
# Segle XXI (centre formatiu)

El Segle XXI és un centre formatiu i un equip de bàsquet, promogut per la Federació Catalana de Basquetbol que depèn econòmicament de la Federació Espanyola de Basquetbol i del Consell Català de l'Esport, i que té per objectiu fomentar el bàsquet femení entre els joves talents.

## Història

En 1985 a iniciativa de la Federació Espanyola de Basquetbol, dintre del Pla ADO de 1992, va crear l'Operació Segle XXI amb l'objectiu de trobar nous talents, amb el referent previ de l'Operació altura dels anys 1970, tant en homes com en dones, de cara als Jocs Olímpics de Barcelona 92 i que, en categoria femenina s'inicià amb un grup de set jugadores dirigides per Francesc de Puig a Manresa, entre elles Elisabeth Cebrián, Marina Ferragut, Carlota Castrejana, Yolanda Moliné, Mar Xantal, Carolina de la Calzada e Izaskun Oteo.
La temporada 1988-89 amb la participació de la Federació Catalana de Basquetbol, mentre era president Enric Piquet i Miquel, el projecte Segle XXI es desplaçà a la Residència Blume d'Esplugues de Llobregat a les ordres de Ramon Jordana. Actualment a la Residència Blume de Barcelona, disposen d'un equip en categoria cadet que juga en la lliga Junior Preferent, i les majors que ho fan a la Lliga Femenina 2.
Posteriorment, han destacat altres jugadores com Alba Torrens, Laura Nicholls. Marta Fernández, Queralt Casas, entre d'altres, que han sigut internacionals amb la selecció espanyola.

## Metodologia

L'equip tècnic està compost per cinc entrenadores per a 24 xiques, que s'organitzen per grups d'edat i incorporen sis jugadores cada any a través d'un seguiment exhaustiu a tot l'Estat. La jornada formativa comença a les set del matí fins a les 18.30 hores. S'entrena durant quatre hores diàries i es destina la resta del temps a l'estudi a l'institut, integrat al mateix centre. És un requisit indispensable compaginar de forma efectiva els estudis amb l'entrenament per a mantenir la beca. La filosofia del centre es basa en tres elements fonamentals: respecte, esforç i autoexigència, tenint la competició com una ferramenta i no una finalitat en si.

## Referències

* 1 2 3 4 5 Margalef, Josep. «'Siglo XXI’ es la fábrica del baloncesto femenino español». Baloncesto.as.com, 09-07-2014. [Consulta: maig 2015].
* 1 2 3 4 «La evolución del baloncesto femenino en España gracias a la Operación Siglo XXI». Marca.com, 04-06-2013. [Consulta: maig 2015].
# Notaden weigeli

Notaden weigeli és una espècie de granota de la família dels limnodinàstids. Es tracta d'un endemisme d'Ausràlia i es troba a Austràlia Occidental (dins del Parc Nacional Riu Mitchell), on s'estima que visqui entre el nivell del mar i els 2.000 metres d'altitud.
Es troba en plataformes rocoses prop del Riu Mitchell, al nord d'Austràlia Occidental, i també s'ha vist a l'entrada d'un petit congost a la Muntanya Elizabeth Station. Presumiblement té un desenvolupament com a larva lliure a l'aigua.

## Referències

* 1 2 «Notaden weigeli» (en anglès). IUCN Red List. Harold Cogger, Dale Roberts, Paul Horner. 2004. [Consulta: 15 setembre 2014].
# Nir Am

Nir Am (en hebreu: ניר עם) és un quibuts situat en el districte meridional d'Israel. Està situat prop de Sederot i té una àrea de 20.000 dunams, pertany a la jurisdicció del consell regional de Xaar del Nègueb. En 2016 tènia una població de 513 habitants.

## Història

El poble va ser establert el 19 d'agost de 1943 per immigrants procedents de Bessaràbia, que eren membres del moviment juvenil sionista Gordonia, entre ells estava Zvi Guershoni, qui seria més tard un membre de la Kneset (el parlament israelià). Durant anys el kibutz ha també absorbit a immigrants procedents de l'Argentina, França i Sud-àfrica. Durant la guerra de 1948 va ser la caserna general de la brigada Nègueb.
* Pilots del Palmaj en Nir Am, 1948.
* Nir Am després dels combats en 1948.
* El Kibutz Nir Am a l'octubre de 1948.

## Referències

* ↑ http://info.palmach.org.il/show_item.asp?levelId=38530&itemId=6347&itemType=0&obj=145860&picI=8 Arxivat 2017-12-01 a Wayback Machine.

## Enllaços externs

* Pàgina web del kibutz (hebreu)
# Theresa (Nova York)

Theresa és una població dels Estats Units a l'estat de Nova York. Segons el cens del 2000 tenia 812 habitants.

## Demografia

Segons el cens del 2000, Theresa tenia 812 habitants, 308 habitatges, i 211 famílies. La densitat de població era de 248,8 habitants per km².
Dels 308 habitatges en un 33,4% hi vivien nens de menys de 18 anys, en un 53,9% hi vivien parelles casades, en un 8,8% dones solteres, i en un 31,2% no eren unitats familiars. En el 24% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,8% tenia menys de 18 anys, un 7,3% entre 18 i 24, un 30,2% entre 25 i 44, un 23,8% de 45 a 60 i un 10% 65 anys o més.
L'edat mediana era de 35 anys. Per cada 100 dones de 18 o més anys hi havia 104,2 homes.
La renda mediana per habitatge era de 38.125 $ i la renda mediana per família de 44.545 $. Els homes tenien una renda mediana de 32.344 $ mentre que les dones 22.250 $. La renda per capita de la població era de 18.608 $. Entorn de l'11,9% de les famílies i el 14,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Theresa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Theresa». American Fact Finder. Oficina del Cens dels Estats Units, 12-01-2010.
# Museu Diocesà de Jaca

El Museu Diocesà de Jaca, fundat el 1970, està situat en les sales que envolten el claustre de la Catedral de Jaca (Aragó). Des de la dècada de 1960 es van descobrint en diverses parròquies de la diòcesi pintures murals medievals; aquestes obres romàniques i gòtiques es van convertir, pel seu interès i singularitat, en el nucli expositiu. Després del seu tancament el 2003 i d'una profunda reforma per aplicar el Pla Director de la Catedral de Jaca, va ser reinaugurat el 2010. El seu programa expositiu comprèn art religiós de la Diòcesi de Jaca, des del romànic fins a l'edat moderna. El nucli del mateix és la pintura mural romànica i gòtica de les esglésies de la diòcesi.
La planta inferior ofereix un programa expositiu basat principalment en la pintura romànica i gòtica, que es mostra en el refetor i la sala dedicada a les pintures romàniques de l'església dels sants Julià i Basilisa de Bagües (Saragossa). La planta superior està dedicada al gòtic i a l'edat moderna, destacant entre tota la col·lecció el frontal gòtic de l'altar de l'església del Monestir de Santa Maria de Iguácel.
En la planta baixa es troben les sales corresponents al claustre, torreta, refetor, sala de Bagües, capelles claustrals i sala capitular, mentre que en la planta primera es localitzen la sala del Secretum i, a l'antiga biblioteca, la sala dedicada al gòtic i a l'Edat Moderna.

## Referències

* ↑ «Patrimonio cultural de Aragón: Museo Diocesano de Jaca». Arxivat de l'original el 2013-12-03. [Consulta: 11 maig 2015].

## Enllaços externs

* Web oficial
# TQL Stadium

El TQL Stadium, originalment West End Stadium, és un estadi de futbol situat a la ciutat de Cincinnati, estat d'Ohio, Estats Units. L'estadi està situat en el veïnat de West End, on estava emplaçat l'antic Stargel Stadium demolit el 2018. L'estadi compta amb una capacitat per a 26.000 espectadors i és la seu del FC Cincinnati de la Major League Soccer (MLS).

## Història

L'estadi es va proposar el 2016, com a part de l'oferta de la ciutat de Cincinnati per a obtenir una franquícia d'expansió en la Major League Soccer. El lloc a West End va ser triat a principis de 2018 i aprovat a l'abril del mateix any en un acord d'intercanvi de terres amb les Escoles Públiques de Cincinnati. El 29 de maig de 2018, l'MLS va anunciar que Cincinnati havia guanyat un equip d'expansió, que va començar a jugar en la temporada de 2019 en el Nippert Stadium, per a mudar-se al nou estadi una vegada estigui acabat el 2021.
El TQL Stadium va ser dissenyat per Populous, MEIS Architects i Eleve Design Group. Turner Construction va ser contractat com a contractista general, treballant juntament amb Jostin Construction, El nou estadi TQL va començar la seva construcció el 18 de desembre de 2018 amb la cerimònia de col·locació de la primera pedra, a la qual van assistir el comissionat de la lliga Don Garber a Cincinnati i funcionaris locals.
La cerimònia d'inauguració de l'estadi va tenir lloc l'1 de maig de 2021 i va ser seu del seu primer partit de temporada regular el 16 de maig entre el FC Cincinnati i l'Inter de Miami.
El 21 d'abril de 2021, Total Quality Logistics (TQL), una de les empreses de logística i transport més grans del país amb seu a Cincinnati, va ser nomenada patrocinador dels drets de nom de l'estadi pel FC Cincinnati, després d'haver arribat a un acord a llarg termini amb el club.

## Referències

* ↑ cita web|títol=Designs TQL Stadium|url=http://stadiumdb.com/designs/usa/west_end_stadium%7Cobra=stadiumdb.com%5BEnllaç+no+actiu%5D
* ↑ cita web|títol=Cincinnati awarded MLS expansion club, will start play in 2019|url=https://www.mlssoccer.com/news/fc-cincinnati-named-26th-mls-team-starting-play-2019%7Cobra=www.mlssoccer.com%5BEnllaç+no+actiu%5D
* ↑ cita web|títol=Here's the date, opponent for FC Cincinnati opening West End Stadium|url=https://www.cincinnati.com/story/sports/soccer/fc-cincinnati/2021/03/10/fc-cincinnati-schedule-2021-mls-home-opener-opponent-announced/6943316002/%7Cobra=www.cincinnati.com%5BEnllaç+no+actiu%5D
* ↑ cita web|títol=FC Cincinnati's new home in the West End has a name: TQL Stadium|url=https://www.cincinnati.com/story/news/2021/04/21/naming-rights-sold-fc-cincinnati-play-soccer-tql-stadium/7200836002/%7Cobra=www.cincinnati.com%5BEnllaç+no+actiu%5D

## Enllaços externs

* Pàgina web oficial
* Design images a Populous
* Design images Arxivat 2019-06-11 a Wayback Machine. a MEIS Architects
# DeSoto (Texas)

DeSoto és una població dels Estats Units a l'estat de Texas. Segons el cens del 2000 tenia 37.646 habitants.

## Demografia

Segons el cens del 2000, DeSoto tenia 37.646 habitants, 13.709 habitatges, i 10.459 famílies. La densitat de població era de 673,5 habitants/km².
Dels 13.709 habitatges en un 39,5% hi vivien nens de menys de 18 anys, en un 58,8% hi vivien parelles casades, en un 14,1% dones solteres, i en un 23,7% no eren unitats familiars. En el 20,6% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,2% tenia menys de 18 anys, un 7,6% entre 18 i 24, un 30,2% entre 25 i 44, un 24,8% de 45 a 60 i un 9,3% 65 anys o més.
L'edat mediana era de 36 anys. Per cada 100 dones de 18 o més anys hi havia 83,4 homes.
La renda mediana per habitatge era de 57.699$ i la renda mediana per família de 66.986$. Els homes tenien una renda mediana de 41.847$ mentre que les dones 33.179$. La renda per capita de la població era de 25.650$. Aproximadament el 4,1% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- DeSoto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- DeSoto». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Te boté

"Te Boté" és una cançó del 2018 del cantant porto-riqueny Nio García, amb Darell i Casper. Una versió remix amb els cantants porto-riquenys Nicky Jam, Bad Bunny i Ozuna va ser presentada el 5 d'octubre de 2018 i aquesta cançó va ser la cançó de 7 minuts. El video remix ha rebut mes de 1.000 milions de vistes a YouTube. Des de la seva presentació, la cançó ha esdevingut un gran èxit, coronant els ranquings de l'Argentina, Bolívia, Xile, Colòmbia, Costa Rica, la República Dominicana, El Salvador, Guatemala, Itàlia, Mèxic, Panamà, Paraguai, Perú, Uruguai i Veneçuela. La cançó va rebre una certificació llatina de platí doble per l'Associació d'Indústria de l'Enregistrament d'Amèrica (RIAA) per vendre per damunt 120,000 còpies en el país.

## Referències

* ↑ «Pedro Capó se une al Club de los Mil Millones de YouTube». CNN, 27-04-2019. [Consulta: 27 abril 2019].
* ↑ «Pedro Capo & Farruko’s "Calma" Video Reaches 900 Million Views On YouTube». Headline Planet, 11-04-2019. [Consulta: 25 abril 2019].
# Santo Domingo de Porta Coeli

Santo Domingo de Porta Coeli és un antic convent església del segle xvii, localitzat a San Germán, Puerto Rico, considerat un dels mes antics de l'hemisferi occidental i convertit en un museu d'art religiós.
El 1609, els dominics van construir el Convent de Porta Coeli a la cresta d’un turó de l’actual districte històric de San Germán. Durant el segle xviii es va reconstruir el Convent i es va construir una església al costat. L'església d'una sola nau estava construïda amb maçoneria de runa amb parets revestides d'estuc i un sostre de tijerales de fusta.
El 1949, Ubaldino Ramírez de Arellano, Monseñor Mac Manus, bisbe de Ponce, el senador Santiago R. Palmer i altres van disposar que l'església de Porta Coeli a San German fos venuda al govern de Puerto Rico per un dòlar perquè en fos el responsable de la seva custòdia i conservació.
Després de la restauració de l’Institut de Cultura de Puerto Rico, l'església ara acull el Museu d’Art Religiós. Es tracta d’un museu de pintures religioses i talles de fusta dels segles xviii i xix. L'edifici va figurar el 1976 al Registre Nacional de Llocs Històrics dels Estats Units com a "Convent de Porta Coeli".

## Referències

* ↑ «San Germán | Puerto Rico» (en anglès). Britannica. [Consulta: 15 febrer 2021].
* ↑ Torres Oliver, Luis J. «Breve historia del Convento Porta Coeli o Ermita Porta Coeli» (en castellà). Revista del Instituto de Cultura Puertorriqueña, número 79, abril-juny 1978. [Consulta: 15 febrer 2021].
* ↑ «Convento de Porta Coeli». Historic Places in Puerto Rico. National Park Service. [Consulta: 25 maig 2009].
* ↑ Capilla de Santo Domingo de Porta Coeli. Luis M. Iriarte R. [Consulta: 15 febrer 2021]. Arxivat 2001-11-09 a Wayback Machine.

## Enllaços externs

* Museo de Arte Religioso Santo Domingo de Porta Coeli, Institut de Cultura Porto-riquenya.
* Informació de museu amb fotos Arxivat 2019-08-30 a Wayback Machine.
# Objecte totpoderós

Un objecte totpoderós, en programació orientada a objectes, és un objecte que coneix massa o fa massa, és un exemple d'anti-patró.

## Història

La idea bàsica darrere de la Programació Estructurada és: un gran problema es divideix en molts petits problemes (estratègia Divideix i Venceràs) i les solucions són creades per a cadascun d'ells. Una vegada que els petits problemes han estat resolts, el gran problema esdevé resolt com un tot.
El Codi de l'Objecte totpoderós no segueix aquesta regla. En el seu lloc, la funcionalitat sencera del programa està codificada en un sol objecte que fa tot. Aquest objecte totpoderós manté tota la informació del programa sencer i conté tots els mètodes i subrutines per manipular les dades. Com que l'objecte conté moltes dades i requereix molts mètodes, el seu rol al programa es converteix en Objecte Totpoderós (Abasta tot). En lloc d'objectes comunicant-se entre ells directament, els objectes al programa es pengen de l'Objecto Totpoderós per manejar la seva informació i interacció. Com l'Objecte Totpoderós és referenciat per gairebé tot el codi, el manteniment es torna molt més difícil, que en el cas d'un programa amb el codi millor dividit
L'objecte totpoderós és la fallada d'usar subrutines de llenguatges procedurals en orientació a objectes o d'usar massa variables globals per emmagatzemar informació d'estats.
Crear un objecte totpoderós és típicament considerat una mala pràctica de programació, aquesta tècnica és usada ocasionalment per a entorns de programació ajustats, on l'augment de rendiment lleuger i la centralització és més important que el manteniment i l'elegància de programació.

## Enllaços externs

* Anti-Patterns and Worst Practices – Monster Objects Arxivat 2021-02-24 a Wayback Machine.
# David Wineland

David Jeffrey Wineland (Milwaukee, 24 de febrer de 1944) és un físic estatunidenc. Treballa al laboratori de física de l'Institut Nacional d'Estàndards i Tecnologia (NIST) a Boulder (Colorado) i la seva feina se centra sobre òptica, sobretot el refredament mitjançant un làser dels ions i també l'ús dels ions atrapats per a dur a terme operacions de càlcul quàntic. Va rebre el Premi Nobel de física el 9 d'octubre de 2012 conjuntament amb el francès Serge Haroche.

## Referències

* ↑ autor: Europa Press, El Nobel de Física, per a la manipulació de sistemes quàntics, Punt-Avui, 9 d'octubre de 2012, Estocolm
# Khwadja-i Djahan Dakhni

Khwadja-i Djahan Dakhni fou un destacat funcionari bahmànida. Apareix vers el 1495 amb el títol de khwadja-i djahan, quan era governador de Parenda i donava suport al sultà bahmànida Shihab al-Din Mahmud (1482-1518) i als seus ministres baridshàhides contra els governadors d'Ahmednagar i Bijapur que s'havien separat de fet del sultanat.

## Notes

* ↑ I. H. Qureshi, The administration of the sultanate of Delhi, Karachi, 1958